Musae (deae)
Musa (Graece ) est una ex novem deis artium.

Secundum Hesiodum, Musae sunt filiae Iovis et Mnemosynes. Secundum Alcmanem et Mimnermum sunt filiae Gaeae et Urani.

Nomina Musarum a plurimis recepta sunt ea quae sequuntur:
 Calliope, ductrix et musa poësis epicae
 Clio, musa historiae 
 Erato, musa poesis eroticae et carminum nuptialium
 Euterpe, musa musicae
 Melpomene, musa tragoediae
 Polyhymnia, musa oratoriae et carminum sacrorum
 Terpsichore, musa saltationis
 Thalia, musa comoediae
 Urania, musa astronomiae

Interdum alia nomina leguntur. Teste scholiaste Hesiodeo, secundum nonnullos auctores novem Musae antiquissimae fuerunt Callichore, Helice, Eunice, Thelxinoë, Terpsichore, Euterpe, Eucelade, Dia, Enope. In Boeotia Musae tres adoratae sunt, scilicet Mneme, Aoede, Melete; apud Delphos tres, Nete, Mese, Hypate seu Cephisso; apud alios quattuor, Thelxinoë, Aoede, Arche, Melete.

Fontes 
Hesiodus, Theogonia'' 1-115.

Notae

Nexus externi 

 Imagines Musarum in Musaeo Iconographico Warburgiano

 Camenae
 Museum
 600 Musa

Mythologia Graeca